Boek: ‘Donkerbloed’ – Elrien ScheepersElrien Scheepers Dit is die jaar 2045 in die stad Etswagoli. Sybella ondersoek die raaisel om haar ma en suster se dood in ŉ lugtaxi-ongeluk wanneer haar pad met Yala, ŉ onwettige hokvegter, kruis. Maar waarom is die kuborg, Cedric Morton, op haar spoor? En wat is sy verbintenis met Lilith Rox, die direkteur van Biotron Babas, ŉ maatskappy wat geneties gemodifiseerde babas aan die ryk elite verskaf? Haar vriend Jax is veronderstel om haar te help soek, maar skielik verdwyn hy ook spoorloos … Die polisie stel lankal nie meer belang om uit te vind wat regtig daardie middag gebeur het nie. Maar Sybella móét net weet. Wanneer sy Lilith Rox se werksaanbod aanvaar, raak sy betrokke by nóg donker geheime. Watter prys sal sy vir die waarheid moet betaal? Donkerbloed deur Elrien Scheepers is geskik vir tieners tussen 12 en 14 jaar. Scheepers is in 1962 op Middelburg gebore en woon tans in Pretoria. Sy is ’n dosent in veeartsenykunde aan die Universiteit van Pretoria. Haar eerste gedig “Ek droom oor jou”, het in 2010 in Toulopers verskyn. Daarna volg verskeie gedigte en kortverhale in skoleleesboeke en ook in die kortverhaalbundel Skool is ’n riller. Prys: R190,00* *Prys onderworpe aan verandering Koop die boek by NB-Uitgewers